Manuel González Oliveira

Manuel González Oliveira, coñecido como Porriño, nado en Catoira o 27 de agosto de 1913 e finado en Barcelona en 2002, foi un fotógrafo galego.

 Traxectoria 
Foi albanel, traballou na empresa de auga e nunha fábrica de arame. Marchou á Coruña, onde aprendeu o oficio de fotógrafo. Regresou a Vilagarcía de Arousa, onde puxo un pequeno estudio de fotografía cun socio. Coa folga de 1933 foi detido o 12 de decembro acusado de disparar contra uns gardas de seguridade e xulgado en xaneiro de 1934.El Pueblo Gallego, 16-1-1934, p. 13. Co golpe de Estado do 18 de xullo de 1936 tivo que refuxiarse no monte para evitar a morte. Foi detido a finais de 1938 como desertor de Mariña xunto con Secundino Abelenda Baltar, Juan Domingo Velo Buceta, Manuel Celso Cayón Loureiro e Ramón Rodríguez Eiras.El Pueblo Gallego, 2-12-1938, p. 2. Xulgado en Pontevedra por auxilio á rebelión, foi condenado a 12 anos de prisión. Estivo preso no Instituto Valle-Inclán de Pontevedra e no penal de Ocaña (Toledo). Foille conmutada a pena a un ano e extinguiuna o 29 de novembro de 1939. Sufriu expediente de responsabilidades políticas iniciado en agosto de 1939.El Pueblo Gallego, 6-8-1939, p. 6. Volveu traballar como fotógrafo en Vilagarcía ata 1987, cando marchou a vivir a Barcelona coa súa filla.

 Notas 

 Véxase tamén 
 Ligazóns externas 
 Porriño, la imagen del silencio

Categoría:Fotógrafos de Galicia
Categoría:Represaliados polo franquismo
Categoría:Nados en Catoira

Categoría:Nados en 1913
Categoría:Finados en 2002